«Қостанай қаласы әкімдігінің білім бөлімінің №11 орта мектебі» ММ

**С ы н ы п с а ғ а т ы**

**Тақырыбы:** «Уақытты текке өткізбе. Тез хабар бер «101»-ге.»

3 «Ә» с ы н ы б ы

**Сынып жетекшісі:** Молдабекова Д.А.

Қостанай қаласы

2020 жыл

**Тақырыбы**: Уақытты текке өткізбе. Тез хабар бер «101»-ге.

**Мақсаты:** Өрттен сақтану, өртті болдырмау жөнінде түсініктер беру.

Ойын арқылы өрттен сақтану туралы дағды қалыптастыру.

Жауапкершілікке, ептілікке тәрбиелеу.

**Көрнекіліктер**: -Балалардың өрт туралы суреттері.

-Өрт сөндіру құралдарын салу.

-Суретті плакаттар.

-«Өртке қатысты»жаднамалар.

-Лозунгтер.

**Сабақ барысы:**

1. **Ұйымдастыру кезеңі.**

Қайырлы күн, оқушылар!

**« Уақытты текке өткізбе, Тез хабар бер «101»-ге. »** атты сынып сағатымызды бастаймыз! От: досың әрі жауың. Оттың адам өмірінде алатын орны өте ерекше. Егер, отты тым асыра дұрыс пайдалана алмасақ, біз үшін орын толмас зор қайғы-қасірет әкелері хақ. Сондықтан да осы отырған әрқайысымыз отты пайдаланғанда аса сақ болуымыз керек. Тұрмыста отты үнемділікпен, жауапкершілікпен мұқият ережелерді сақтай отырып пайдалану керек.

Балалардың отпен ойнауы-өрт шығуының кең таралған себептерінің бірі болып табылады. Жалғыз қалған балалар көбіне сіріңкемен ойнап, оның арты қайғылы жағдайға әкеледі. «Өрт –тілсіз жау» деп бекер айтылмаған.

1. **Негізгі кезең.**

1. Сабағымыздың алғашқы кезеңі «**Сәлемдесу.»**

**«Алау» тобы. Ұраны: «Тату болсаң, жеңіске жетесің!»**

**«Жалын » тобы. Ұраны: «Жеңіске жетуге талпынамыз!»**

**2. «Кім тапқыр?»** сұраққа жауап беру.

**Жалын тобына:**

-Өрт сөндіру қызметін шақыру үшін неге «101» нөмері таңдалынып алынған?

(себебі, ол-қарапайым, әрі оңай. Есте сақтауға жеңіл. Екіншіден, ол қысқа, қараңғы жерде де теруге ыңғайлы.)

-Өрт сөндіру қызметін шақыру кезінде 101-телефоны арқылы қандай ақпараттар беру қажет.

(өрт болған нысанның орналасқан мекен-жайын, өрттің шығу орны мен өзінің фамилиясын дереу хабарлау қажет)

-Өрт сөндірудің алғашқы құралдарына нелер жатады?

(2 көпіршікті өртсөндіргіштер, 2 шелек, күрек пен балта, багор, лом. Қалқан жанында құм салынған жәшік болуы керек.)

-Өрт болып жатқан үйдегі немесе пәтердегі терезені сындыруға бола ма?

( Болмайды. Себебі, сынған терезе арқылы үйге ауа келеді де, ол өрттің иодан әрі күшеюіне әкеледі).

**Алау тобына:**

-Егер үйде газ ашық қалып, үйге таралған жағдайда электр жарығын қосу керек пе?

( электр қосқышты, разетканы пайдаланған кезде жалын шарпуы мүмкін, осының нәтижесінде газдың жарылысы болады).

-Өрт сөндірушінің қызмет киімі қандай қызмет атқарады?

( өрт сөндірушіні судан, жоғарғы температурадан, өрт сөндіру кезіндегі түрлі травмалық жарақаттардан қорғайды).

-Пешке от жағу кезінде қандай өрт сөндіру ережелерін сақтау қажет?

(отынды бензинмен, керосинмен жағуға болмайды. Пешке жанармай материалдарын салуға және балалардың отты тұтатуына болмайды..)

-Төгілген бензинді қалай сөндіруге болады?

( құм төгіп тастау қажет немесе қалың матамен жауып өшіру керек).

3. **«Тез әрі епті »** ойыны. Топтың басқа мүшелеріне жұмбақ қойылады.

**Жалын тобына:**

-Жаурағанды күлдірер,

Өз еркіне жіберсең,

Дүниені бүлдірер. (от)

-Бір үйде тұрады екен 50 батыр,

Үй сыртына сүйкенсе-ақ, өліп жатыр. (сіріңке)

-Көрмедім ешкім үйінде,

Қолданбас бұл бұйымды

Жазып қыртыс-қыртысын

Қонымды етер киімді.( үтік)

-Жалт-жалт етер,

Жалмап кетер. (от)

-Қалпағы бар, Жиегі жоқ

Аузы бар, иегі жоқ. ( шәйнек)

**Алау тобына:**

-Бар екен бір жалмауыз жалғанда артық

Жүреді, жүрген шақта өзі шалқып

Темір мен топырақ, тас суды жемес.

Басқаны жеп қояды қойсаң артып. (от)

-Кішкентай ғана мүсәтір,

Ол мүсәтір жоқ болса

Елдің бәрін мүсәпір. (сіріңке)

-Тұмсығы мықты,

Қыр мен ойды тегістеп шықты. (үтік)

-Желден желігеді,

Судан шегінеді. (от)

-Түймесін басқан,

Сәулесін шашқан. (электр шамы)

4. **От пен су тілсіз жау**- Шарты: «Өрт – тілсіз жау» тақырыбына постер жасау

5. **«Ептілер» ойыны.**

-Ойын шарты: Ойынға қатысушының артында өрт сөндірудің алғашқы құралдары көрсетіледі. Ойыншы артына жапсырылған құралды дәл таба білуі қажет.

( слайд арқылы сурет көрсетіледі)

6**.«Алғашқы жәрдем» көрсету.**

**-**сынған, қан кету, жарақат кездегі алғашқы жәрдемді айтып түсіндіру.

7. **Жағдаяттар**

**Алау тобына:**

-сендер түстен кейін сабаққа дайындалып отыр едіңдер, кенет асханадан өрт шықты. Өрттің жалыны күшті. Сен өз тобыңды 2қабаттан далаға қалай алып шығасың?( 2және 1 қабатты көрсету)

**Жалын тобына:**

-демалыс уақытында демалып жатырсыңдар. Сен кенеттен 2қабатта компьютер кабинетінен бастап өрт тұтанып жатқанын естідің. Өз тобыңды 3 қабаттан далаға қалай алып шығасың? (схема 3,2,1қабаттарды )

**Алау тобына :-**Ұйықтап жатыр едің, кенет бөлмеде үтіктен тұтанып жанып жатқан матаны немесе киімді көрдің. Сенің іс -әрекетің...

**Жалын тобына:-** Сенің көзің қарсы үйден өрттің басталып жатқанын байқап қалды. Сен нендей әрекетке көшесің , қандай мәлімет бересің?

1. **Қорытынды кезең.** Оқушылар бүгінгі сынып сағатымыз аяқталды.

Егер, отты тым асыра дұрыс пайдалана алмасақ, біз үшін орын толмас зор қайғы-қасірет әкелері хақ. Сондықтан да осы отырған әрқайысымыз отты пайдаланғанда аса сақ болуымыз керек. Тұрмыста отты үнемділікпен, жауапкершілікпен мұқият ережелерді сақтай отырып пайдалану керек.

Балалардың отпен ойнауы-өрт шығуының кең таралған себептерінің бірі болып табылады. Жалғыз қалған балалар көбіне сіріңкемен ойнап, оның арты қайғылы жағдайға әкеледі. «Өрт –тілсіз жау» деп бекер айтылмаған.